num_pages: 353
description: ‘नाद’ म्हणजे ध्यास. एखाद्या गोष्टीचा नाद लागला की माणूस बाकी सारे विसरून जातो. तो ‘नादिष्ट’ होतो. तिच्याच मागे लागतो. जागेपणी तिचा शोध करतो, गुंगीत, झोपेत तिची स्वप्ने पाहतो व मृगजळातल्या तिच्या प्रतिमेलाही पकडू पाहतो. धून मनात घोळवता घोळवता कधीतरी एखाद्या संगीतकाराला विस्तृत रचनेचे बीज मिळते. मग बंदिशींच्या रेषाकृती निर्माण होतात. त्यांना शब्दांनी अलंकृत करता करता नायिकांची रूपे जाणवू लागतात. हळूहळू त्यांचे डोळे, भिवया, पापण्या उमलू लागतात. पापणीचा लांबसडक केस न् केस दृश्यमान होतो. चेहरामोहरा स्पष्ट होतो. बांधा भरीव होतो. शरीरसौष्ठव उमटू लागते. ओठ मिटलेलेच असतात. ते अलगद उघडल्यावर त्यातून जो नाद ऐकू येतो, ती संपूर्ण बंदिश असते. ती नखशिखान्त प्रकट होताच संगीतकार स्वत:च स्तिमित होतो.‘अनुनाद’ या पुस्तकाची जन्मकथा यापेक्षा फार वेगळी नाही. ही एका संगीतरचनेची जन्मकथा नाही; तरी तिच्यात नादिष्टपणाच्या अनेक वाटांनी केलेल्या प्रवासांचे चित्रण आहे. वाट हरवलेल्या क्षणांची अनामिक भीतीही आहे.
language: Marathi
title: Anunad | अनुनाद
publisher: Majestic Publishing House